กฎกระทรวงกฎกระทรวงฉบับที่ ๓๑๕ (พ.ศ.๒๕๔๐)ออกตามความในพระราชบัญญัติการผังเมืองพ.ศ. ๒๕๑๘[๑] อาศัยอำนาจตามความในมาตรา ๕ แห่งพระราชบัญญัติการผังเมืองพ.ศ. ๒๕๑๘ และมาตรา ๑๙ วรรคสอง แห่งพระราชบัญญัติการผังเมือง พ.ศ. ๒๕๑๘ซึ่งแก้ไขเพิ่มเติมโดยพระราชบัญญัติการผังเมือง (ฉบับที่ ๓) พ.ศ. ๒๕๓๕รัฐมนตรีว่าการกระทรวงมหาดไทยออกกฎกระทรวงไว้ ดังต่อไปนี้ข้อ ๑ ให้ยกเลิก(๑) กฎกระทรวง (พ.ศ. ๒๕๑๘)ออกตามความในพระราชบัญญัติการผังเมืองพ.ศ. ๒๕๑๘(๒) กฎกระทรวง ฉบับที่ ๓ (พ.ศ. ๒๕๒๐)ออกตามความในพระราชบัญญัติการผังเมือง พ.ศ. ๒๕๑๘ข้อ ๒เมื่อจะวางและจัดทำผังเมืองรวมของท้องที่ใดให้กรมการผังเมืองหรือเจ้าพนักงานท้องถิ่น แล้วแต่กรณีจัดให้มีการโฆษณาโดยทางวิทยุกระจายเสียงที่สามารถรับฟังได้ในท้องที่นั้นและโดยทางหนังสือพิมพ์ภาษาไทยรายวันที่มีจำหน่ายในท้องที่นั้นเป็นระยะเวลาติดต่อกันไม่น้อยกว่าเจ็ดวันเพื่อให้ประชาชนทราบถึงการที่จะวางและจัดทำผังเมืองรวมดังกล่าวการโฆษณาตามวรรคหนึ่งอย่างน้อยต้องมีข้อความเกี่ยวกับชื่อท้องที่ที่จะวางและจัดทำผังเมืองรวม วัน เวลาและสถานที่ที่จะปิดประกาศแสดงรายการต่าง ๆ ตามข้อ ๓ ด้วยข้อ ๓ เมื่อได้โฆษณาตามข้อ ๒ แล้วให้กรมการผังเมืองหรือเจ้าพนักงานท้องถิ่นแล้วแต่กรณีปิดประกาศแสดงรายการดังต่อไปนี้ คือ(๑) วัตถุประสงค์ในการวางและจัดทำผังเมืองรวม(๒) แผนที่แสดงเขตท้องที่ที่จะวางและจัดทำผังเมืองรวม(๓)แผนผังกำหนดการใช้ประโยชน์ที่ดินตามที่ได้จำแนกประเภทแผนผังแสดงโครงการคมนาคมและขนส่งและแผนผังอื่นตามที่เห็นสมควร พร้อมทั้งข้อกำหนดประกอบแผนผังนั้นด้วยแผนผังดังกล่าวอาจทำเป็นฉบับเดียวหรือหลายฉบับก็ได้(๔) รายการประกอบแผนผัง(๕) นโยบายมาตรการและวิธีดำเนินการเพื่อปฏิบัติตามวัตถุประสงค์ ในการวางและจัดทำผังเมืองรวม(๖) ข้อความเกี่ยวกับ วัน เวลาและสถานที่ที่จะจัดให้มีการประชุมเพื่อรับฟังข้อคิดเห็นของประชาชนในท้องที่ที่จะวางและจัดทำผังเมืองรวมรวมทั้งข้อความเชิญชวนให้ประชาชนในท้องที่ดังกล่าวมาแสดงข้อคิดเห็นในการประชุมที่จะจัดให้มีขึ้นด้วย(๗) หลักเกณฑ์ วิธีการ และเงื่อนไขในการแสดงข้อคิดเห็นของประชาชนข้อ ๔ ประกาศตามข้อ ๓ให้ปิดประกาศไว้ในที่เปิดเผยเป็นระยะเวลาไม่น้อยกว่าสิบห้าวันเพื่อให้ประชาชนสามารถตรวจดูได้ณ สถานที่ดังต่อไปนี้(๑) กรมการผังเมืองที่ว่าการเขตหรือที่ทำการแขวงของกรุงเทพมหานคร สำหรับกรุงเทพมหานคร(๒) สำนักงานผังเมืองจังหวัด ที่ว่าการอำเภอที่ทำการขององค์การบริหารส่วนท้องถิ่น สภาตำบล องค์การบริหารส่วนตำบลและสาธารณสถานอื่น ๆ ในท้องที่ที่จะวางและจัดทำผังเมืองรวมสำหรับจังหวัดอื่นข้อ ๕ ให้กรมการผังเมืองหรือเจ้าพนักงานท้องถิ่นแล้วแต่กรณี จัดให้มีการประชุมตาม วัน เวลา และ ณ สถานที่ที่ระบุไว้ในประกาศตามข้อ๓เพื่อรับฟังข้อคิดเห็นของประชาชนในท้องที่ที่จะวางและจัดทำผังเมืองรวมภายในสามสิบวันนับแต่วันปิดประกาศส่วนการประชุมครั้งต่อ ๆ ไปให้ประธานในที่ประชุมแจ้งให้ที่ประชุมทราบว่าจะมีหรือไม่ถ้ามีการประชุมครั้งต่อไปให้กรมการผังเมืองหรือเจ้าพนักงานท้องถิ่น แล้วแต่กรณีดำเนินการปิดประกาศแสดงรายการตามข้อ ๓ ที่ได้จัดทำขึ้นภายหลังการประชุมครั้งก่อนทั้งนี้ ให้นำวิธีการปิดประกาศตามความในข้อ ๔และการจัดประชุมตามวรรคหนึ่งมาใช้บังคับกับการประชุมครั้งต่อไปด้วยข้อ ๖ ให้กรมการผังเมืองหรือเจ้าพนักงานท้องถิ่นแล้วแต่กรณี มีหนังสือเชิญผู้แทนสมาคมองค์การหรือหน่วยงานของรัฐหรือเอกชนและบุคคลหรือคณะบุคคลอื่นที่เกี่ยวข้องตามที่เห็นสมควรเข้าร่วมการประชุมและแสดงข้อคิดเห็นในการประชุมที่จัดให้มีขึ้นตามข้อ๕ ด้วยข้อ ๗ ในการประชุมเพื่อรับฟังข้อคิดเห็นของประชาชนในท้องที่ที่จะวางและจัดทำผังเมืองรวมให้บุคคลดังต่อไปนี้เป็นผู้มีสิทธิแสดงข้อคิดเห็น(๑)เจ้าของหรือผู้ครอบครองที่ดินหรืออาคารซึ่งตั้งอยู่ในท้องที่ที่จะวางและจัดทำผังเมืองรวมหรือผู้ซึ่งได้รับมอบหมายจากเจ้าของหรือผู้ครอบครองที่ดินหรืออาคารดังกล่าว(๒) สมาชิกสภาผู้แทนราษฎร สมาชิกสภาจังหวัด สมาชิกสภาเทศบาลสมาชิกสภาตำบล หรือสมาชิกสภาองค์การบริหารส่วนตำบล กรรมการสุขาภิบาลและสมาชิกสภาองค์การบริหารส่วนท้องถิ่นอื่นแห่งท้องที่ที่จะวางและจัดทำผังเมืองรวมข้อ ๘ การแสดงข้อคิดเห็นเกี่ยวกับการวางและจัดทำผังเมืองรวมต้องเป็นข้อคิดเห็นที่มีประเด็นเกี่ยวข้องกับการแก้ปัญหาหรือการพัฒนาท้องถิ่นที่จะวางและจัดทำผังเมืองรวมข้อ ๙ในการประชุมเพื่อรับฟังข้อคิดเห็นของประชาชนแต่ละครั้งให้ผู้ว่าราชการจังหวัดหรือผู้ที่ผู้ว่าราชการจังหวัดมอบหมายเป็นประธานที่ประชุมถ้าเป็นการวางและจัดทำผังเมืองรวมในท้องที่คาบเกี่ยวกันตั้งแต่สองจังหวัดขึ้นไปให้ประธานคณะที่ปรึกษาผังเมืองรวมที่คณะกรรมการผังเมืองแต่งตั้งเป็นประธานที่ประชุมให้คณะที่ปรึกษาผังเมืองรวมในท้องที่ที่จะวางและจัดทำผังเมืองรวมเข้าร่วมประชุมเพื่อรับฟังข้อคิดเห็นเกี่ยวกับผังเมืองรวมจากบุคคลต่างๆ แล้วให้คำปรึกษาและความคิดเห็นแก่กรมการผังเมืองหรือเจ้าพนักงานท้องถิ่นแล้วแต่กรณีด้วยข้อ ๑๐ในวันประชุมเพื่อรับฟังข้อคิดเห็นของประชาชนการแสดงข้อคิดเห็นเกี่ยวกับการวางและจัดทำผังเมืองรวม อาจทำเป็นหนังสือหรือด้วยวาจาก็ได้การแสดงข้อคิดเห็นเป็นหนังสือ ให้กระทำได้ทั้งก่อนการประชุมระหว่างการประชุมและภายหลังการประชุมการแสดงข้อคิดเห็นภายหลังการประชุมจะต้องกระทำก่อนที่กรมการผังเมืองหรือเจ้าพนักงานท้องถิ่น แล้วแต่กรณีเสนอผังเมืองรวมที่จะวางและจัดทำนั้นต่อคณะกรรมการผังเมืองข้อ ๑๑ ในกรณีที่บุคคลตามข้อ ๗ (๑)ประสงค์จะแสดงข้อคิดเห็นเป็นหนังสือหนังสือดังกล่าวอย่างน้อยต้องมีรายการดังต่อไปนี้คือ(๑) ชื่อ ที่อยู่ อาชีพ และลายมือชื่อของผู้แสดงข้อคิดเห็นและในกรณีที่เป็นการแสดงข้อคิดเห็นแทนผู้อื่น จะต้องแนบใบมอบฉันทะให้แสดงข้อคิดเห็นแทนด้วย(๒)ระบุหลักฐานแสดงฐานะการเป็นเจ้าของหรือผู้ครอบครองที่ดินหรืออาคารซึ่งตั้งอยู่ในท้องที่ที่จะวางและจัดทำผังเมืองรวมนั้น(๓)ระบุเรื่องอันเป็นผลกระทบต่อสิทธิของตนเองหรือประโยชน์ของส่วนรวมที่เกิดหรืออาจจะเกิดจากผังเมืองรวมที่จะวางและจัดทำนั้นพร้อมทั้งเหตุผลข้อ ๑๒ ให้กรมการผังเมืองหรือเจ้าพนักงานท้องถิ่นแล้วแต่กรณี นำข้อคิดเห็นของบุคคลตามข้อ ๖ ข้อ ๗และของคณะที่ปรึกษาผังเมืองรวมตามข้อ ๙ วรรคสองไปประกอบการพิจารณาวางและจัดทำผังเมืองรวมหรือทบทวนผังเมืองรวมที่ได้วางและจัดทำขึ้นไว้แล้วก่อนที่จะนำเสนอคณะกรรมการผังเมืองพิจารณาให้ไว้ ณ วันที่ ๒๘ พฤษภาคม พ.ศ. ๒๕๔๐เสนาะ เทียนทองรัฐมนตรีว่าการกระทรวงมหาดไทยหมายเหตุ :- เหตุผลในการประกาศใช้กฎกระทรวงฉบับนี้ คือ เนื่องจากกฎกระทรวง(พ.ศ. ๒๕๑๘)ออกตามความในพระราชบัญญัติการผังเมือง พ.ศ. ๒๕๑๘ ซึ่งแก้ไขเพิ่มเติมโดยกฎกระทรวงฉบับที่ ๓ (พ.ศ. ๒๕๒๐) ออกตามความในพระราชบัญญัติการผังเมือง พ.ศ. ๒๕๑๘ที่กำหนดหลักเกณฑ์วิธีการ และเงื่อนไขในการโฆษณาการประชุมและการแสดงข้อคิดเห็นของประชาชนในการวางและจัดทำผังเมืองรวมนั้นได้ใช้บังคับมาเป็นเวลานานแล้วและมีข้อกำหนดที่ไม่เหมาะสมและสอดคล้องกับมาตรา ๑๙ แห่งพระราชบัญญัติการผังเมืองพ.ศ. ๒๕๑๘ ซึ่งแก้ไขเพิ่มเติมโดยพระราชบัญญัติการผังเมือง (ฉบับที่ ๓) พ.ศ. ๒๕๓๕สมควรปรับปรุงกฎกระทรวงดังกล่าวเสียใหม่ จึงจำเป็นต้องออกกฎกระทรวงนี้วิภา/ปรับปรุง๒๗ ตุลาคม ๒๕๕๘[๑] ราชกิจจานุเบกษาเล่ม ๑๑๔/ตอนที่ ๒๒ ก/หน้า ๓/๒๐ มิถุนายน ๒๕๔๐